ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ ሊቢያ ዘለው ኤርትራውያን ስደተኛታት ንምሕጋዝ ጉዕዞ ብሽክለታ 500 ኪሎ ሜትር ክግበር'ዩ 30 ሚያዝያ 2019 ምንጪ ስእሊ, Abraham ኣብ ሊብያ ዝርከቡ ስደተኛታት ፍትሒ ንክረኽቡ ዝጽውዕ 'ጉዕዞ ንፍትሒ የሕዋትና' ዝተሰምየ ጉዕዞ ብሽክለታ ጽባሕ ኣብ ሃገራት ኣውሮጳ ክጅመር'ዩ። እዚ ኣብ ኣውሮጳ ዝነብሩ ኤርትራውያን ተጣበቕቲ ሰብኣዊ መሰላት ዝወደብዎ ጉዕዞ ብሽክለታ፡ ንሓሙሽተ መዓልታት ዝካየድ ኮይኑ፡ ኣብ ከተማ ብራስለስ ብዝካየድ ሰላማዊ ሰልፊ ክዛዘም'ዩ። እቲ ጉዕዞ፡ ሰለስተ ሃገራት ዘቋርጽን ኣስታት 500 ኪሎ ሜትር ዝሽፍን ምዃኑ ድማ፡ ሓደ ካብ ወደብቲ እዚ ጉዕዞ፡ ተቀማጢ ዓዲ ጣልያን፡ ተሓላቂ ሰብኣዊ መሰላት መንእሰይ ኣብርም ተስፋይ ንቢቢሲ ሓቢሩ። 'ሲኦላዊ' መዳጎኒ ስደተኛታት ሊብያ ኣብ ሊብያ ዝርከቡ ስደተኛታት መጥቃዕቲ በጺሕዎም ስደተኛታት ካብ ሊብያ ናብ ዉሑስ ቦታ ምግዓዝ ጀሚሮም 133 ስደተኛታት ካብ ሊብያ ናብ ኒጀር ተሰጋጊሮም ምንጪ ስእሊ, Abrham ካብ ከተማ ፍራንከፈርት ናብ ከተማ ኮብለን ብናይ 134.9 ኪሎ ሜትር ዝጅምር እዚ ጉዕዞ፡ ንሃገራት ጀርመን ሆላንድን ብምቁራጽ 5 ግንቦት ካብ ከተማ ማስትሪኽ ናብ ከተማ ብራስለስ ብዝካየድ ናይ 116.5ኪሎ ሜትር ጉዕዞን ሰለማዊ ሰልፍን ክዛዘም'ዩ። እዞም ብብሽክለታ ጉዕዞ ዘካይዱ ጉጅለ፡ ኣብተን ዝሓልፉለን ዓበይቲ ከተማታት ናብ ኣመሓደርቲ ደብዳበ እናኣብጽሑን፡ ነቲ ህዝቢ ብዛዕባ ኣብ ሊብያ ዝርከቡ ስደተኛታት መብርሂ እናሃቡን ከም ዝኸዱ መንእሰይ ኣብርሃም ተስፋይ ይሕብር። "ቀንዲ ዕላማ እዞም ኣብ ሊብያ ተኸርዲኖም ዘለዉ ስደተኛታት ነጻ ንኽወጽኡ ንምጽዋዕ'ዩ" ዝበለ መንእሰይ ኣብርሃም፡ ክሳብ 50 ዝኾኑ ዘወርቲ ብሽክለታ ነዚ ጉዕዞ ክውድእዎ ትጽቢት ከም ዘለዎም ይሕብር። ኣብ ሊቢያ ካብ ሃገራት ኤርትራ፣ ኢትዮጵያ፣ ሶማሊያን ካልኦት ሃገራት ኣፍሪቃን ዝወጽኡ ስደተኛታት ከም ዝርከቡ ይግለጽ። ኣብታ ሃገር ኣብ ዝርከባ መዳጎኒታት ዝርከቡ ኤርትራውያንን ኢትዮጵያውያንን ስደተኛታት፡ ኣብ ዝተፈላለዩ እዋናት ንቢቢሲ ኣብ ዝሃቡዎ ሓበሬታ፡ መዓልታዊ ብዘይ እኹል መግቢ፣ ኣፋውስን ውሑስ መዕቖብን ተኸርዲኖም ከም ዘሕልፉዎ'ዩ። ዩኤንኤችሲኣር ናብ ሳልሰይቲ ሃገር ከስግሮምን ሕክምናን መግብን ክረኽቡ ክሕግዞምን ድማ ብተደጋጋሚ ይሓቱ ምንባሮም ይዝከር። ዩኤንኤች ሲኣር ብወገኑ፡ ኣብ ዝተፈላለዩ ግዜያት ኣብ ሊቢያ ዝርከቡ ስደተኛታት ናብ ኒጀር ከም ዘግዓዘ፡ ብመገዱ ይሕብር'ዩ። ተዛማዲ ትሕዝቶ ቅልዉላዉ ጥልያን፡ ፕረዚደንት ጥልያን ክኽሰስ ተሓቲቱ28 ጉንቦት 2018 ስደተኛታት ሊብያ ቀስር ቢን ገሺር መጥቃዕቲ በጺሕዎም25 ሚያዝያ 2019 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
